khistorydata/jeongjo-sjw-relations huggingface dataset:
정조 7년
持平洪聖淵。正言趙恒鎭箚曰。伏以。臣等昨日詣臺時。以三司合啓簡通之晩後始還。不勝訝感。査問簡通書吏。則以渠相訟事。被捉於秋曹。推辨受杖而還。以是遲滯云云。故今朝詣臺後。招致秋曹吏。更加詳査。果如簡通吏之言。少無差違。大抵簡通之法。列書三司諸臣之姓名。謹悉於裏面。俱署於皮封。以爲輪回之地。則法意至重且密。時値深夜。而巡卒旣無執詰之例。事關諸司。而差吏亦無直捉之規。此是流來古事也。今此秋曹郞官。乃敢捉致庭下。雖聞簡通之在袖。而多出凌侮之說曰。簡通自簡通。刑杖自刑杖。肆然決罪。以至無限滯留。近來法綱。雖曰解弛。如許幺麽小官。不顧。法意。蔑視三司。少無忌憚。至於此極。不可以官微而置之。臣等謂當該佐郞金在淳。亟施削版之典。斷不可已也。取進止。省箚具悉。該郞之推辨簡通吏事。事關紀綱。依施。兩司聯箚。體貌不輕。況事在昨日云爾。則今日詣臺時。以啓爲之。似勝於陳箚。此等處後須留意也。
정조 7년
吏曹參議金宇鎭疏曰。伏以。臣卽伏承三銓新除。旣在禁直。宜卽祗肅。而第臣與本曹參判臣李敬養。有內外從應避之嫌。揆以公格。自在當遞。玆敢援例陳章。伏乞聖明。卽賜鐫改。以幸公私焉。踏啓字
정조 7년
行大司憲李𡊠。大司諫洪明浩。副提學趙尙鎭。副應敎趙興鎭。持平申耆洪聖淵。獻納申致權。校理鄭在信李太亨。副校理李泰永林道浩。正言趙恒鎭。修撰洪文泳吳泰賢。副修撰李集斗李錫夏啓曰。請黜置罪人鄭致達妻爲先還配海島。仍令王府。夬正典刑。以洩神人之憤。請黑山島圍籬罪人龜柱。設鞫嚴問。夬正王法。請物故罪人德相。亟施孥籍之典。答三司曰。不允。
정조 7년
行大司憲李𡊠。大司諫洪明浩。持平申耆洪聖淵。獻納申致權。正言趙恒鎭啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。夬正王法。請亟寢煥億島配之命。仍令王府。加刑得情。快施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。夬施當律。請島配罪人貞采。亟令王府。更爲設鞫。夬正王法。答兩司曰。不允。
정조 7년
持平洪聖淵啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請康津縣量移罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。夬施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。夬正典刑。請黑山島定配罪人任觀周。亟令王府。拿鞫嚴問。期於得情。請捕廳罪人煥九。亟令王府。嚴加鞫問。夬正典刑。請洪儀泳。亟施島配之典。答府曰。不允。第四件事第五件事第十件事。亟停勿煩。
정조 7년
正言趙恒鎭啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢麟。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。夬正典刑。請甲山府竄配罪人洪樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢德相應坐諸囚發配之命。仍令牢囚。嚴訊取服。各施當律。請洪儀泳李東埴。亟命刊名圈點。仍施島配之典。答院曰。不允。第三件事第五件事。亟停勿煩。措辭竝見上
정조 7년
癸卯六月十五日卯時。上御宣政殿。承旨持殿最入侍時。行都承旨鄭昌順。行左承旨朴祐源。右承旨金宇鎭。左副承旨徐鼎修。右副承旨林錫喆。同副承旨黃昇源。假注書李翼晉李敬五。記事官李崑秀尹行任。以次進伏訖。上曰。承旨持殿最進前。昌順等。以次進伏。讀啓本訖。昌順曰。卽伏見本院褒貶啓本。則注書李祖承題目。致勤點下。臣等惶恐待罪。注書等第。以中考施行。何如。上曰。依爲之。卿等勿待罪。出擧條昌順曰。卽伏見京畿監司李亨逵。黃海監司沈念祖。咸鏡監司徐有寧。今春夏等褒貶啓本。則守令無一人居下。殊無嚴明殿最之意。竝推考警責。何如。上曰。依爲之。出擧條昌順曰。慶尙監司李秉模褒貶啓本中。咸平縣監李廷衡。宜置中考。而置諸上考。全羅監司趙時偉褒貶啓本中。長興府使具綱。宜置下考。而置諸中考。致勤點下。殊無嚴明殿最之意。慶尙監司李秉模。全羅監司趙時偉。竝推考警責。何如。上曰。依爲之。出擧條昇源曰。卽伏見兵曹判書李命植。宣傳官褒貶啓本。則宣傳官林栽洙。在外未肅拜之人。以不參貶座。書中旣有年前公故懸頉之定式。則今此書中。有違新式。致勤飭敎。不可無警。推考。何如。上曰。依爲之。出擧條昇源曰。卽伏見平安兵使李達秀。南兵使李明運。黃海水使徐有和。洪忠水使申㬚。全羅左水使孫尙龍。今春夏等褒貶啓本。則邊將無一人居下。殊無嚴明殿最之意。竝推考警責。何如。上曰。依爲之。出擧條仍命退。承史以次退出。
정조 7년
癸卯六月十五日巳時。上御誠正閣。右承旨入侍時。右承旨金宇鎭。假注書李敬五。記事官李崑秀尹行任。以次進伏訖。上命讀公事。宇鎭讀奏公事訖。仍命退。承史以次退出。
정조 7년
癸卯六月十五日申時。上御誠正閣。承旨入侍時。左副承旨徐鼎修。假注書李敬五。記事官李崑秀尹行任。以次進伏訖。上曰。昨今之雨。雖似不足。亦可慰民望矣。鼎修曰。驟雨時下。秧苗方張云矣。仍命退。承史以次退出。
정조 7년
癸卯六月十五日戌時。上御誠正閣。坐直承旨入侍時。右副承旨林錫喆。假注書李敬五。記事官李崑秀尹行任。以次進伏訖。上曰。霽月流光。上下空明。淨無渣滓。人皆仰止。雖有微雲淡靄。蔽其光輝。是不過暫時之間。若使雲靄之消盡。依舊是山河影子。故人君之改過。比之日月之更。良有以也。錫喆曰。聖敎果至當矣。上命書傳敎曰。盛暑與隆冬無異。滯囚可悶。在前如此之時。有輕囚放釋之例。時囚中尹師國鄭晩錫。放送後。草記。仍命退。承史以次退出。
정조 7년
行都承旨鄭昌順坐。行左承旨閔鍾顯坐。行右承旨朴祐源坐。左副承旨徐鼎修坐。右副承旨林錫喆坐直。同副承旨李時秀坐直。注書二員未差。假注書徐瀅修仕直金孝建仕。事變假注書沈銖仕。
정조 7년
朴祐源啓曰。禁御兩營將官來言。今日本營軍兵。日次私習云矣。敢啓。傳曰。知道。
정조 7년
傳于鄭昌順曰。下直邊將留待。
정조 7년
傳于鄭昌順曰。在外承旨。許遞。前望單子入之。
정조 7년
承旨前望單子入之。閔鍾顯落點。
정조 7년
備邊司薦望。以具以謙爲平安兵使。金宇鎭爲廣州府尹。
정조 7년
傳于趙興鎭曰。廣州府尹入侍。
정조 7년
以平安兵使下批政事取稟。傳于趙興鎭曰。當日爲之。
정조 7년
有政。吏批。判書徐浩修。參判李敬養。參議黃昇源。行都承旨鄭昌順進。以趙時俊爲戶曹參判。宋守淵爲刑曹佐郞。廣州府尹金宇鎭單付。
정조 7년
兵批。判書李命植病。參判柳義養病。參議李在學病。參知鄭宇淳入直進。同副承旨李時秀進。
정조 7년
平安兵使具以謙。副司直尹師國李亨元丁範祖單付。
정조 7년
李翼晉汰去。代以徐瀅修爲假注書。
정조 7년
李敬五汰去。代以金孝建爲假注書。
정조 7년
以刑曹院吏科治啓目。傳于李時秀曰。近來政院事之全不成樣。無非此輩所爲。此輩之罪。可勝言哉。況特敎査問。事體。何如。則所謂供辭。專諱本事委折。惟以漫漶納招。尤極無狀。待明朝。杖問取招。其時待令行首書吏。亦爲科治。雖以院中故事及便覽言之。前後飭敎之下。尙不修整。取考年條。一一摘發。各該房書吏等。亦自本曹。捉來推問捧供。莫非承宣不能申飭之失。自明日。各房一一照檢後。復有此等之弊。難免重勘。以此知悉。
정조 7년
李時秀。以都摠府言啓曰。今日入直內三廳武兼禁軍及軍兵等。當爲中日習射。而親臨儒生殿講相値。不得爲之之意。敢啓。傳曰。知道。
정조 7년
李時秀。以弘文館言啓曰。副修撰李錫夏。謂有情勢。不爲行公。卽爲牌招察任。何如。傳曰。允。
정조 7년
朴祐源。以禮曹言啓曰。今六月十八日孝康慈禧惠嬪邸下誕辰陳賀時。百官所進致詞表裏儀註。依前例。直爲書入惠慶宮之意。敢啓。傳曰。知道。
정조 7년
林錫喆。以義禁府言啓曰。盛暑與隆冬無異。滯囚可悶。在前如此之時。有輕囚放釋之例。時囚中尹師國鄭晩錫。放送後。草記事。命下矣。依下敎。尹師國鄭晩錫等。竝放送之意。敢啓。傳曰。知道。
정조 7년
李時秀。以司僕寺言啓曰。再明日陳賀時。本寺正當爲進輿差備。而正尹㬦。奉命出疆。今姑改差。其代。令該曹。卽爲口傳差出。以爲差備之地。何如。傳曰。允。
정조 7년
吏曹口傳政事。以徐有成爲司僕正。
정조 7년
李時秀。以禮曹言啓曰。備忘記。慈殿宮誕賀儀註節次。每有疑晦處。似因權宜之事。仍作永久之式。若遵此儀。則是與東宮或百官之進賀。少無差等。雖以進致詞表裏一款言之。所謂進致詞官。卽參下之權知副正字也。所謂進表裏官。卽該監郞官也。事面之苟簡。姑舍是。究其意義。誠無所據。凡於親上之禮。非都提擧。無得躬進。然則該院該監官之直自進呈。終涉如何。然事係釐改。發遣郞官收議時原任大臣以聞。且以祗迎事言之。旣非冊寶。只是禮物。則祗迎似不必爲之。此亦未知如何。一體收議以聞事。命下矣。依聖敎。發遣郞廳。問議于時原任大臣。則議政府領議政臣鄭存謙。以爲。今因誕賀儀節。有收議之命矣。慈殿宮誕賀時。進致詞表裏。乃是親上之禮。則該院該監郞官之直呈。似出權宜。因循未改。今後則該院都提調該監提調。躬奉以進。恐合重事面之道。至於祗迎一節。禮物與冊寶稍異。祗迎之禮。似爲過重。竝宜釐改。伏惟上裁云。領中樞府事臣金尙喆。以爲。凡有設都監上冊寶之時。都提調跪進于殿下。殿下受以授承旨。至於賀禮時。親傳致詞表裏。則承旨跪進于殿下之故。此與該郞之直上有間。從前儀註。似或如此。而進致詞表裏之衙門。皆有提擧。一依上冊寶例擧行。事體當然。祗迎一節。禮物異於致詞。龍亭且是各捧。禮物則祗迎不必爲之。聖敎誠爲允當。伏惟上裁云。行判中樞府事臣鄭弘淳。以爲。誕賀致詞表裏親上之時。該院該監郞官之直呈。旣是因循。其在尊事面之道。宜有釐正。該院都提調該監提調。躬進擧行。事體當然。。祗迎一節。亦涉過重。一體釐改。恐合事宜。伏惟上裁云。行判中樞府事臣徐命善。以爲。今因誕賀儀節。有歷詢之命。凡於親上之時。都提擧之躬自進呈。不但重其事也。蓋以獻於至尊之前。有非郞官所敢爲者也。今此誕賀時致詞表裏。係是親上之禮。則從前該院該監郞官之直呈。事出無稽。不過因循。宜卽釐改。以尊事面。此後則該院都提調該監提調。各自躬進。恐合事宜。至於祗迎一節。冊寶祗迎。以其有尊號故也。禮物則所重與冊寶稍異。祗迎之禮。事涉過重。一體釐改。極爲穩當。伏惟上裁云。行判中樞府事臣李徽之。以爲。大凡親上之禮。與他有別。事體宜加等分。而從前儀註之一例磨鍊。未知有何意義。而該院該監官員。直爲進呈。誠甚未安。使都提擧躬詣奉傳近侍。恐合事禮。至於祗迎一節。禮物之重。非比冊寶之尊。則自上不必爲之矣。然臣見識疎淺。不敢質言。惟在博詢而處之。伏惟上裁云。行判中樞府事臣洪樂性。病不得收議云。領敦寧府事臣金熤。病不得收議云。時原任大臣之意如此。敢啓。傳曰。依諸大臣議施行。儀註。更爲磨鍊入啓。
정조 7년
行左承旨閔鍾顯疏曰。伏以。臣於逖違之餘。猥忝禁省之職。仍叨侍衛之列。迺於此際。又伏承銀臺除命。惝怳感激。不省攸措。第伏念。臣纔遞外邑。未勘解由。格例所拘。有難冒膺。而適値殿座。雖不得不章皇出肅。因仍蹲冒。有乖法意。玆敢短章仰暴。伏乞聖明。亟賜鐫免。以重公格。以安私分。不勝幸甚。臣無任屛營祈懇之至。答曰。省疏具悉。解由勿拘。卿其勿辭行公。
정조 7년
副修撰李集斗疏曰。伏以。臺閣聯箚。所係莫重。如非目下事端之緊急。勢難獨啓論列者。則不得已聯名陳箚。乃是臺體。而日昨兩司箚論。不過該曹之一郞官事也。該郞之擧措。雖甚駭妄。臺臣之論罪。旣非時急。則當於昨日傳啓之際。府院中一司發啓請罪。無所不可。而不此之爲。忙急聯箚。有若大論之方張者然。已乖臺閣之體貌。又況昨承下批之後。爲臺臣者。固當引避之不暇。而今日諸臺。晏然傳啓。無意聯避。臺體之壞損。已無餘地。薄加警責。斷不可已。臣謂昨日聯箚兩臺臣。一倂施以譴罷之典。臣無任屛營祈懇之至。答曰。省疏具悉。事之當否。姑舍是。所謂官師之箴。絶無聞焉。昨日聯箚。非不知事面之乖當。而明知爲官箴之言。以是優批從施。續見爾疏中陳列。又是得宜。昨今事。雖謂之好消息。可也。然損體雖警。生疎可恕。罷職之請過矣。姑先從重推考。
정조 7년
大司憲李𡊠。大司諫洪明浩。副提學趙尙鎭。副應敎趙興鎭。持平申耆洪聖淵。獻納申致權。校理鄭在信李太亨。副校理李泰永林道浩。正言趙恒鎭。修撰洪文泳吳泰賢。副修撰李集斗李錫夏啓曰。請黜置罪人鄭致達妻爲先還配海島。仍令王府。夬正典刑。以洩神人之憤。請黑山島圍離安置罪人龜柱。設鞫嚴問。夬正王法。請物故罪人德相。亟施孥籍之典。措語竝見上答三司曰。不允。
정조 7년
行大司憲李𡊠。大司諫洪明浩。持平申耆洪聖淵。獻納申致權。正言趙恒鎭啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。夬正王法。請亟寢煥億島配之命。仍令王府。加刑得情。夬施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。夬施當律。請島配罪人貞采。亟令王府。更爲設鞫。夬正王法。措語竝見上答兩司曰。不允。
정조 7년
持平申耆啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請康津縣量移罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。夬施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。夬正典刑。請黑山島定配罪人任觀周。亟令王府。拿鞫嚴問。期於得情。請捕廳罪人煥九。亟令王府。嚴加鞫問。夬正典刑。請洪儀泳。亟施島配之典。措語竝見上答府曰。不允。第四件事。第五件事。第十件事。亟停勿煩。
정조 7년
正言趙恒鎭啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。夬施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢麟。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。夬正典刑。請甲山府竄配罪人洪樂彬。亟令王府。設鞫嚴問。施以當律。請義翊。更令王府。設鞫嚴問。期於得情。夬正王法。請還寢德相應坐諸囚發配之命。仍令牢囚。嚴訊取服。各施當律。請洪儀泳李東埴。亟命刊名圈點。仍施島配之典。措語竝見上答院曰。不允。第三件事。第五件事。亟停勿煩。
정조 7년
癸卯六月十六日卯時。上御宣政殿。親臨儒生殿講入侍時。行都承旨鄭昌順。行右承旨朴祐源。左副承旨徐鼎修。右副承旨林錫喆。同副承旨黃昇源。假注書李翼晉李敬五。記事官李祖承尹行任。一直提學鄭志儉。檢校待敎李崑秀。以次進伏訖。上曰。試官入侍。領議政鄭存謙。行副司直沈豐之。大司成趙鼎鎭。行副司直李時秀。校理李太亨。率諸生行四拜禮訖。以次進伏。上曰。試官徐浩修趙興鎭。竝卽催促。左承旨入侍。吏曹判書徐浩修。行左承旨閔鍾顯進伏。上曰。不能應講儒生。使之從自願製述。可也。仍命書五言律詩題醉石。七言律詩題醒石。生員李漢濯等。以次進講訖。上命昌順書傳敎曰。日次儒生殿講。居首幼學朴宗羲。直赴會試。略幼學姜德恒。以下。紙筆墨考例賜給。上曰。館學齋生。或有稱在外者。亦多不成誦者。事極駭然。此後依定式。切勿數遞之意。申飭國子長。可也。存謙曰。四學齋任。臨時新差。今日殿講時。應講之儒生絶少。此莫非曲循數遞之致。當該大司成。推考。何如。上曰。依爲之。出擧條上曰。吏曹參議前望單子入之。出榻敎浩修曰。畿伯有待畢賑出代之敎。何以爲之乎。上曰。臨時爲之。可也。製述科次訖。上命昌順書傳敎曰。製述居首五言律詩三中幼學閔克大。七言律詩三下幼學閔克大。之次幼學朴謙進等。紙筆墨分等考例施賞。上曰。承旨前望單子入之。出榻敎又命書榻敎曰。新除授承旨。牌招察任。同副承旨李時秀進伏。上命書榻敎曰。當該院吏。令攸司科治。又命書榻敎曰。平安兵使。使之不多日內辭朝。又命書傳敎曰。畿邑守令。不可曠官。況是保障重地。新除授廣州府尹。使之一兩日內辭朝。祐源曰。莫重殿講。誤書講章。事極駭然。當該注書推考。何如。上曰。依爲之。出擧條祐源曰。入侍注書。不爲各持鍮硯。只以一硯。替相借用。事體極爲駭然。從重推考。何如。上曰。竝汰去。出擧條仍命退。諸臣以次退出。
정조 7년
癸卯六月十六日未時。上御誠正閣。同副承旨與廣州府尹入侍時。廣州府尹金宇鎭。同副承旨李時秀。假注書金孝建。記事官李祖承尹行任。以次進伏訖。上命書榻敎曰。進御加減六和湯。自明日停止。上問宇鎭曰。何間欲爲下直乎。宇鎭對曰。十八日後。當辭陛矣。上曰。卿聞前府尹之言乎。廣州之弊。果如何云耶。宇鎭對曰。姑未聞知。而似無大段弊瘼矣。上命退。諸臣以次退出。
정조 7년
癸卯六月十六日申時。上御誠正閣。坐直承旨入侍時。右副承旨林錫喆。假注書徐瀅修。記事官李崑秀尹行任。以次進伏訖。上命注書出去。吏兵批祿都目政事。以何日爲之乎。知入。賤臣承命出來。傳命後還奏曰。期日姑未的定云矣。上謂錫喆曰。大臣收議。必於今日內入來。然後明日修整儀注。再明趁期擧行。而若使一禮郞歷往諸大臣處。收議以來。則似無今日內草記之望矣。錫喆對曰。誠然矣。上命注書出去。分遣諸禮郞於諸大臣家收議。必於今日內。盡爲收來之意。分付。賤臣出來傳命後。還入進伏。上命退。諸臣以次退出。
정조 7년
行都承旨鄭昌順坐。行左承旨閔鍾顯坐。行右承旨朴祐源坐直。左副承旨徐鼎修坐。右副承旨林錫喆坐。同副承旨李時秀坐直。注書二員未差。假注書徐瀅修仕金孝建仕直。事變假注書沈銖仕。
정조 7년
朴祐源啓曰。詣臺臺臣。例於開門後。卽爲入來。而今日持平申耆。日高之後。始爲詣臺。事甚未安。依定式。推考警責。何如。傳曰。允。
정조 7년
傳于李時秀曰。判府事入侍。
정조 7년
傳于李時秀曰。右副承旨入侍。
정조 7년
傳于鄭昌順曰。閣直苟艱。待敎前望單子入之。
정조 7년
待敎前望單子入之。尹行任落點。
정조 7년
傳于鄭昌順曰。政官牌招開政。
정조 7년
傳于李時秀曰。刑曹以詞訟劇地。堂上在所當擇。況今諸道獄案議讞。尙多未回啓之文案。參判有闕之代。今日政。各別擇差。仍卽牌招察任。
정조 7년
吏批。判書徐浩修。參判李敬養。參議黃昇源。行都承旨鄭昌順進。以沈基泰爲副修撰。邊聖遇爲校檢。沈頤之爲京畿監司。沈豐之爲刑曹參判。
정조 7년
兵批。判書李命植。參判柳義養。參議李在學病。參知鄭宇淳入直進。同副承旨李時秀進。副護軍李達秀尹㬦。副司直吳載純金尙集單付。
정조 7년
傳于李時秀曰。禮房承旨入侍。
정조 7년
傳于李時秀曰。明日出宮門路。以協陽門爲之。堂上堂下侍衛。挾輦槍劍軍外。儀仗及各項軍兵。皆令弘化門待令。待標信先爲陳列殿庭事。分付。
정조 7년
以京畿監司。加平民人李希貞等付榜委折嚴刑取招事啓本。傳于李時秀曰。刑曹罪人二名。竝爲下送監營。仍令監司。究覈決折後。狀聞。
정조 7년
李時秀。以都摠府言啓曰。副摠管趙圭鎭。以武臣堂上祿試射試官。慕華館晝仕出去之意。敢啓。傳曰。知道。
정조 7년
鄭昌順。以吏曹言啓曰。今日本曹開坼坐起時。考見京外褒貶啓本。則承政院注書李祖承。宜置中考。而置諸上考。致勤點下矣。該房承宣。旣以中考施行之意。陳達蒙允。則自臣曹別無可論。咸昌縣監李廷衡題目。全無褒語。則宜置中考。而置諸上考。長興府使具綱題目。純是貶意。則宜置下考。而置諸中考。竝致勤點下。咸昌縣監李廷衡。依定式中考施行。長興府使具綱。依定式下考施行。楚山府使李基成。以細失宜略爲目。則宜置中考。而置諸上考。陽城縣監洪成浩。以政宜勉剛爲目。義城縣令韓謇。以所惜者此爲目。奉化縣監尹廷烈。以謗是由昵爲目。延曙察訪金瀍。以損體宜警爲目。參禮察訪崔宇觀。以其懈當警爲目。則竝宜置下考。而置諸中考。殊無嚴明殿最之意。各該道臣。推考警責。四邑守令。兩驛察訪。竝罷黜。何如。傳曰。允。
정조 7년
鄭昌順。以吏曹言啓曰。昌陵令許紞。以三十朔窠。兩次居中。依例罷職。何如。傳曰。允。
정조 7년
閔鍾顯。以禮曹言啓曰。今番咸鏡道各陵陵役時。領役將校頭目姓名。自本道修正上送之意。前已發關矣。回移今始上來。故別單以入之意。敢啓。傳曰。知道。
정조 7년
李時秀。以漢城府言啓曰。靑坡後麓栗洞。以山地明穴。自古云云之地。其山下居民等等狀內。不知何月何日。有人偸葬於矣等所居里麓後百餘步之主脈。屢月搜訪。偸葬者終未捉得。故今則不得已告官掘移云。聞甚驚駭。卽令摘奸。果是都城外五里內。近來紀綱。雖曰解弛。民習之悍惡。胡至於此乎。臣府卽發刑吏。多般詗捕。亦爲立標。使之自現。終不自首。尤極痛駭。取考續大典偸葬禁斷條。偸葬人。百日內不爲現出。則啓聞後。自官掘移。昭載法典。分付該部。卽爲掘移之竟。敢啓。傳曰。知道。
정조 7년
禁府啓目。康津縣監閔永喆原情云云。問目內辭緣。泛稱遲晩。所當請刑是白乎矣。曾經宣傳官。勿爲請刑。旣有先朝受敎。議處。何如。判付啓。後勿作此怪悖之事。嚴飭後。姑先付過放送。使之當日內下送。
정조 7년
禁府啓目。戶曹正郞韓大裕。佐郞李尙琦等原情云云。傳旨內辭緣。泛稱遲晩。竝只刑推得情。何如。判付啓。姑爲付過放送爲有矣。渠輩若能申飭於捧上之時。照檢於上下之際。則今番紙品。豈有此無前之弊。冬至使行拜表前。內外窠。勿敍他職。以懲日後。
정조 7년
禁府啓目。分軍部將鄭泰曾原情云云。問目內辭緣。泛稱遲晩。刑推得情。何如。判付啓。付過放送。持平申耆啓曰。臣猥以新進。驟叨臺銜。懲討方急。不暇冒膺之嫌。義分是懼。未免蹲仍之歸。職名不稱。愧恧恒切。而今以詣臺之差晩。至有喉院請推之擧。臣新入臺地。未諳體例。自歸於怠忽之科。滿心慙悚。無地自容。臣何敢晏然於臺次乎。請命遞斥臣職。答曰。勿辭。亦勿退待。持平申耆啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請康津縣量移罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。快正典刑。請黑山島定配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。快正典刑。請洪儀泳。亟施島配之典。答府曰。不允。第四件事。第五件事。第十件事。亟停勿煩。
정조 7년
癸卯六月十七日卯時。上御誠正閣。同副承旨與判府事入侍時。判府事洪樂性。同副承旨李時秀。假注書徐瀅修。記事官李祖承尹行任。以次進伏訖。上命判府事進前。樂性曰。數日則朝晝異候。寒暖不適。伏不審聖體。若何。上曰。一樣矣。樂性曰。臣以千萬不近似之人。猥當千萬不近似之職。伴食中書。觸事憒憒。終自陷於罔赦之科。人言之來。固當僕僕稱謝之不暇。豈敢有一毫較辨之意。而前此釁尤。姑置勿論。雖以今番事言之。偏蒙我聖上庇覆之澤。不惟不加之罪。屢降開釋之溫諭。終遣亞卿之邇班。眷遇逈出尋常。恩禮曠絶今古。臣豈敢復事低徊。重犯孤負之罪。而適値賤疾彌苦。不免稽至今日。若臣慢蹇之罪。尤無所逃。今旣肅命西樞。復登文陛。臺臣論斥之言。更何必追提。而第於其中。不能無危怖而冤抑者。爲人臣者。凡於劇逆大憝。孰無食肉寢皮。不欲俱生之心。而臺疏中彼大臣之心。宜倍於他人云者。似不無指的之意。臣於此。自不覺毛髮俱竦。寧欲無知。臣若係戀榮寵。淟涊不去。則後之爲言者。安知不有甚於今日。而伊時聖明。雖欲終始曲保。亦恐無以爲之地矣。惟願早賜斥退。俾臣得以全保身家。是臣之幸也。上曰。過矣。人言之不諒。何足介懷。而況此句語。尤不必提說也。樂性曰。臣於書啓中。亦未嘗提起。而今登筵席。不得不一陳矣。上曰。卿言萬萬過矣。上曰。鼎席纔備。右相旋卽出疆。今則領相便是獨相。國事豈不可悶乎。樂性曰。領相與臣有親嫌。而必當盡心於國事矣。上曰。廟堂薦剡。雖未能盡善。予則以爲。此等處尤貴矣。樂性曰。臺臣之以言獲罪。非聖朝來諫之意。趁卽收敍。似有光於聖德。而臣心亦可以粗安矣。上曰。雖大於此者。苟可以安大臣之心。予豈不欲曲循。而此則因過去之事。售凌藉之計。若不明示好惡。朝廷之上。殆無寧靖之日。卿心雖曰不安。風習亦不可不念也。上命大臣先退。諸臣隨卽退出。
정조 7년
癸卯六月十七日卯時。上御誠正閣。右副承旨入侍時。檢校直閣鄭東浚。右副承旨林錫喆。假注書金孝建。記注官金健修。記事官李祖承。以次進伏訖。上命進前。錫喆等進伏。上曰。注書出自宣仁門。馳往南別營南小營下都監東營。入直將士及軍兵服色等物。摘奸以來。賤臣承命馳去。摘奸四營門後。皆以無頉之意。微稟。上命退。諸臣以次退出。
정조 7년
癸卯六月十七日申時。上御誠正閣。推考房承旨入侍時。右副承旨林錫喆。假注書金孝建。記事官李崑秀尹行任。以次進伏訖。上命假注書。與兼春秋偕入。賤臣與記注官金健修。追入進伏。上曰。京畿監司望筒。催促持入。賤臣承命出傳。持望筒還入進伏。上命退。諸臣以此退出。
정조 7년
癸卯六月十七日戌時。上御誠正閣。禮房承旨入侍時。行左承旨朴祐源。假注書金孝建。記事官李崑秀尹行任。以次進伏訖。上曰。祿都目政事。以何間爲定乎。知入。賤臣出來傳命。以姑未的定之意。還入微稟。上曰。祿都目與都目政事。有同日竝行之例與否。知入。賤臣出來傳命。以同日兼行之規。間間有之之意。還入微稟。上命退。諸臣以次退出。
정조 7년
行都承旨鄭昌順坐。行左承旨閔鍾顯坐直。行右承旨朴祐源坐。左副承旨李時秀坐。右副承旨徐龍輔坐直。同副承旨李喆模坐。注書二員未差。假注書徐瀅修仕金孝建仕直。事變假注書沈銖仕。
정조 7년
閔鍾顯啓曰。明日常參經筵。取稟。傳曰。停。
정조 7년
大殿。奎章閣政院玉堂口傳問安。答曰。知道。王大妃殿中宮殿。政院玉堂口傳問安。答曰。知道。惠慶宮。政院玉堂單子問安。答曰。知道。陳賀罷後。奎章閣政院玉堂藥房口傳問安。答曰。知道。大殿。朝廷二品以上六曹堂上奉朝賀兩司長官口傳問安。答曰。知道。
정조 7년
李時秀啓曰。合辭方張之時。諫院無詣臺之員。事甚未安。除在外外。未肅拜呈告人員。竝卽牌招。何如。傳曰。允。
정조 7년
承旨前望單子入之。鄭宇淳申思運落點。
정조 7년
兵曹參知前望單子入之。朴天行落點。
정조 7년
傳于鄭昌順曰。刑曹參議。今日政。各別擇差。待下批牌招察任。
정조 7년
有政。吏批。判書徐浩修。參判李敬養。參議黃昇源。行都承旨鄭昌順進。以徐龍輔李喆模爲承旨。朴祐源爲奉常提調。金履禧爲刑曹參議。學正張志默。校書副正字柳弘之單付。
정조 7년
李時秀。以兵批言啓曰。前京畿監司李亨逵。自吏曹瓜滿送西矣。例爲同知中樞下批。而時無見窠。依例作闕下批之意。敢啓。傳曰。知道。
정조 7년
兵批。判書李命植。參判柳義養病。參議李在學入直進。參知朴天行病。行右承旨朴祐源進。同知李亨逵單付。
정조 7년
鄭昌順啓曰。新除授右副承旨徐龍輔。同副承旨李喆模。竝卽牌招察任。何如。傳曰。允。
정조 7년
朴祐源。以弘文館言啓曰。新除授副修撰沈基泰。時在京畿楊根地。經筵入番事緊。請斯速乘馹上來事。下諭。傳曰。依啓。
정조 7년
吏曹口傳政事。以徐有隣爲內醫院提調。
정조 7년
兵曹口傳政事。副司直徐鼎修單付。
정조 7년
傳于閔鍾顯曰。坐直承旨入侍。
정조 7년
徐龍輔。以兵曹言啓曰。卽接南所衛將牒報。則禁川橋南邊柳木一株。因風折傷云。令該所斫去之意。敢啓。傳曰。知道。
정조 7년
京畿監司沈頤之疏曰。伏以。臣性本陋劣。迹又孤弱。淸要之職。意想不到。盈滿之地。戒心有素。不料不世之聖恩。偏及無似之賤品。銀臺長席。頻玷禁近之列。諸曹佐貳。且備任使之末。前後兜攬。罔非踰分。至於藩臬重寄。本非夢寐攸曁。曾在湖西。已試蔑效。則今者新命。又何爲而及於臣身也。噫。八路按察。孰非緊重。而惟玆千里王畿。實爲一國根本。前歲大侵。又是挽近所無。儻靡我殿下天覆父慈。捄焚拯溺。則民其無孑遺矣。瘡痍甫起。喙息猶憊。譬如穉兒經病。驕暱成習。威愛所偏。弊將隨生。接濟之道。比前尤難。此時按撫之責。雖使通才達識當之。尙患其收拾不得。逡巡退縮。以臣之百無一能。其何足擬議於此等重任乎。上焉而苟授。下焉而冒膺。則佇見試可之政。終底於僨國事。貪榮之罪。反歸於速身災矣。臣受恩如天。報答無地。夷險燥濕。分宜效死。而材非可堪。義有必辭。力所不逮。罪將難逃。伏乞天地父母。諒臣所讓。非出飾辭。將臣新除藩任。亟賜鐫免。回授可堪之人。以幸公私。不勝至願。答曰。省疏具悉。卿其勿辭。往欽哉。
정조 7년
敎京畿監司沈頤之書。王若曰。周畿止千里之民。政急控制之術。漢家設三輔之職。尤重愼簡之規。誕敷如綸如綍之音。特畀之屛之翰之責。惟卿。故家遺裔。淸朝吉髦。愷悌祥和。律己則不失儒素樣子。聰穎敏達。處事則擧稱剸理通材。見識兼之文華。銀臺司寇之聲望夙著。廉約濟以剛克。京尹湖臬之績用已成。自先朝寵遇冞隆。在今日倚毗亦切。睠彼王畿之控衛。實是邦國之根基。山川星羅。壯襟帶於表裏。衣冠月出。奉灑掃於陵園。納總銍而蒐甲兵。展也五百里甸服。勞轉輸而煩徭役。嗟爾三十州丘毗。矧今飢饉斯臻之餘。寔切凋瘵益甚之歎。蔀屋免顚連之患。幸賴賙賑之得宜。郡邑想困悴之形。殆同瘡痍之甫起。安得梢工之副手。克殫煦濡之方。庶蘇谷蓷之遺黎。少寬恫瘝之念。肆予心惟簡乃職。而銓注果得其人。玆授卿以京畿觀察使兼兵馬水軍節度使開城府留守江華府留守巡察使。卿其勉恢良猷。祗服寵命。寬猛互濟。宜先撫摩之宏規。考課必嚴。克明黜陟之令典。戢下邑奸猾之俗。須講服威重之謨。體中宸宵旰之憂。益殫蘇疲殘之策。自餘裁稟。厥有彝章。於戲。憩棠之舊謠載播。佇聞紹厥父之譽。攬轡之新化式暢。庶致懋乃績之休。故玆敎示。想宜知悉。修撰洪永泳製進
정조 7년
癸卯六月十八日卯時。上御誠正閣。左副承旨入侍時。左副承旨徐鼎修。假注書金孝建。記事官李崑秀尹行任。以次進伏訖。上命書傳敎曰。左副承旨右副承旨。聞有實𧏮。許遞。前望單子入之。又命書榻敎曰。新除授承旨。牌招察任。上曰。兵曹參知前望單子入之。出榻敎上曰。新除授兵曹參知。牌招察任。出榻敎上曰。新除承旨。承牌與否。知入。賤臣承命出來。以右副承旨鄭宇淳承牌。同副承旨申思運在外之意。還奏。上命注書。出外詳問右副承旨病勢何如。亦能行公與否後入來。賤臣承命出問後。以眩氣萬無行公之意。還入微稟。上命書傳敎曰。右副承旨。聞其病勢。無以行公。同副承旨。亦以在外。不得承牌云。竝許遞。政官牌招開政。以在京無故人差出。上命退。承史以次退出。
정조 7년
癸卯六月十八日卯時。上詣明政殿陛上。陳賀入侍時。直提學鄭志儉。待敎尹行任。行都承旨鄭昌順。行左承旨閔鍾顯。行右承旨朴祐源。左副承旨徐鼎修。右副承旨林錫喆。同副承旨李時秀。假注書徐瀅修金孝建。記事官李祖承李崑秀。以次隨駕。上具遠遊冠絳紗袍。詣明政殿時。上曰。今日則無禁喧之事乎。宣仁門內。何爲雜人之多乎。申飭。上因詣殿庭階上版位北向立。宗親文武百官就拜位。左通禮啓請再拜。上再拜。百官同再拜。左通禮啓請搢圭。上跪搢圭。行禮訖。左通禮啓請平身。上平身入小次。上曰。藥房提調。許遞。口傳差出。出榻敎左通禮啓請復詣版位北向立。仍啓請再拜。上再拜後。仍還內。諸臣以次退出。
정조 7년
癸卯六月十八日申時。上御誠正閣。坐直承旨入侍時。右副承旨徐龍輔。假注書金孝建。記事官李崑秀尹行任。以次進伏訖。上曰。近日晩風連吹。恐有傷稼之慮矣。外間所聞。果何如耶。龍輔曰。湖中旱災頗甚。方設祈雨祭云。而東風釀雨。似有一霈之望矣。上曰。閣臣收議。果皆入來乎。行任曰。俄纔來到。故方正書矣。上命退。諸臣以次退出。
정조 7년
行都承旨鄭昌順病。行左承旨閔鍾顯坐。行右承旨朴祐源坐。左副承旨李時秀坐。右副承旨徐龍輔坐直。同副承旨李喆模坐直。注書二員未差。假注書金孝建仕直朴能源病。事變假注書沈銖仕。
정조 7년
李時秀。以都摠府言啓曰。今曰入直內三廳武兼禁軍及軍兵等。中日習射。請出標信。傳曰。知道。
정조 7년
徐龍輔啓曰。明日乃是初伏。自明日處暑間。視事頉稟之意。敢啓。傳曰。知道。
정조 7년
李喆模啓曰。御營廳將官來言。今日本廳軍兵。日次私習云矣。敢啓。傳曰。知道。
정조 7년
傳于徐龍輔曰。左承旨入侍。
정조 7년
傳于徐龍輔曰。東萊府使留待。
정조 7년
徐瀅修改差。代以朴能源爲假注書。
정조 7년
備忘記。東萊都護府使李義行。喬桐都護府使李文德下直。各長弓一張。長箭一部。片箭一部。筒兒一箇賜給。
정조 7년
以獻納申致權。正言趙公鎭趙恒鎭牌不進罷職傳旨。傳于李喆模曰。只推。
정조 7년
李喆模啓曰。明日次對。兩司當爲進參。除在外傳旨未下外。呈告人員。竝待開門牌招。何如。傳曰。允。
정조 7년
徐龍輔啓曰。獻納申致權。正言趙公鎭趙恒鎭。旣有只推之命。待開門。一體牌招。何如。傳曰。允。
정조 7년
以京畿監司李亨逵。捉虎人論賞。令該曹稟處事狀啓。傳于李喆模曰。眞有實事。渾置勿施之科。殊非激勸之政。令該曹劃卽回啓。
정조 7년
朴祐源。以備邊司言啓曰。本司堂上。近甚苟簡。行司直鄭尙淳。行副司直鄭好仁嚴璹。竝還差。使之察任。何如。傳曰。允。
정조 7년
李喆模。以兵曹言啓曰。拆見諸道褒貶啓本。則乶下僉使金尙瑜。仁遮外萬戶洪聖源。木浦萬戶尹景任。格浦別將姜遇聖。三年內二等褒貶居中。其不職可知。竝依例罷黜。何如。傳曰。允。
정조 7년
李喆模。以兵曹言啓曰。本曹褒貶啓本中。宣傳官李身敬李東善題目。竝宜置中考。而置諸上考。致勤點下。林栽洙。當以在外未肅拜懸頉。而置諸中考。致勤抹下。臣不勝惶恐。而李身敬李東善。以中考施行。林栽洙。中考勿施。何如。傳曰。李身敬李東善題目。未嘗不好。點下欲警取便。卿何必因此惶恐乎。林栽洙中考勿施事。依施。
정조 7년
義禁府啓目。粘江界前府使李應爀口招云云。獨於和沙一款段。屢次反覆嚴問。抵死推諉。終不直告。究其情狀。萬萬痛駭。平問之下。有難取服。曾經閫帥。勿爲請刑。雖有先朝受敎。事係贓汚。刑推得情。何如。判付啓。一供再供。欲吐不吐。剩蔘之潛賣京中一款。雖已依俙承款。而若其潛賣節次。終不分明指陳兺除良。尾蔘之塗糊。或和沙事。或稱洗淨。或云瞹昧。如前抵賴。一向頑忍。渠若有一分嚴畏之心。特敎嚴問之下。焉敢乃爾是旀。且況渠以二品武弁。出宰本府。而干犯如許。眞贓狼藉。此囚若不準法嚴繩。何以懲他貪黷之倅。待査啓來到。嚴訊取服次。爲先嚴囚他西間爲旀。本道査啓。多有疑晦處。不可不一番更査。況右人等所捧招辭。俱不載錄乙仍于。本府問目。亦不能招出盤問。自本府更卽行會該道。前此行査時。諸招之肯䋜。使之條列狀聞爲。至於和沙事。自有造蔘之律。此一款詳覈。然後本事可以決處。亦令道臣。親執嚴査狀聞爲良如敎。
정조 7년
李喆模。以義禁府言啓曰。時囚罪人李應爀。依判付。各別嚴囚他西間。而當初査啓中疑晦處。更加親執詳査。條列狀聞事。行會本道之意。敢啓。傳曰。知道。
정조 7년
癸卯六月十九日卯時。上御誠正閣。左承旨同副承旨與東萊府使入侍時。東萊府使李義行。左承旨閔鍾顯。同副承旨李喆模。假注書金孝建。記注官金鳳顯。記事官李祖承。以次進伏訖。上曰。左副承旨與喬桐府使入侍。上曰。右副承旨入侍。喬桐府使李文德。左副承旨李時秀。右副承旨徐龍輔。追入進伏。上下詢職姓名。義行對曰。東萊府使臣李義行也。上命喆模讀宣諭及別諭。因下敎曰。邊境重地。與他自別。十分操心。無孤重寄。文德對曰。喬桐府使臣李文德也。上命喆模讀宣諭後。下敎曰。汝往汝愼。無負至意。因命先退。義行文德。以次先退。上曰。左承旨。自任所上來後初見矣。水原昨年凶歉。何如。而哀我民斯。得免捐瘠之患乎。鍾顯對曰。昨歲凶荒。挽近所無。以初所見。實有盡劉之慮。得蒙朝家賙賑之澤。幸免老弱顚連之患矣。上曰。上來時。農形。如何。鍾顯曰。水原合爲五十餘面。而三十面則雨水均洽。雖謂之豐占。可也。二十餘面。則地形頗高。雨澤不足。未得移秧。或有已移者。亦多枯槁。因此不雨。則民事誠甚悶然矣。上命諸承旨。分讀秋曹文案及金吾草記後。判下回啓。上命退。諸臣以次退出。
정조 7년
癸卯六月十九日卯時。上御誠正閣。軍士房承旨入侍時。行右承旨朴祐源。假注書徐瀅修。記事官李祖承李崑秀。以次進伏訖。上命注書出去。藥房提調仕進本院與否。知入。賤臣出問。還奏曰。仕進監煎。旋卽出去云矣。上又命注書出去。備局坐起已罷與否。知入。備堂近頗苟艱。勿論還差加差。卽以草記擧行之意。招致備郞。言送于大臣。賤臣出來傳命後。還奏曰。坐起已罷。大臣退去云。故使備郞往傳聖敎于大臣處矣。上命退。諸臣以次退出。
정조 7년
癸卯六月十九日巳時。上御誠正閣。禮房承旨入侍時。右副承旨徐龍輔。假注書徐瀅修。記事官李祖承尹行任。以次進伏訖。上命注書出去。招致備郞。言送于大臣。備堂何不爲新差。知入。賤臣出來傳命後。還入進伏。上謂行任曰。內閣古風收議。奉朝賀吏曹判書處。一體出送。可也。仍命退。諸臣以次退出。
정조 7년
癸卯六月十九日戌時。上御誠正閣。禮房承旨入侍時。右副承旨徐龍輔。假注書金孝建。記事官李祖承尹行任。以次進伏訖。上曰。明日次對。還差備堂之進不進。問入。賤臣承命出來。以鄭好仁病不進。鄭尙淳嚴璹進參之意。還入微稟。上曰。今日宣薦內禁衛取才時未入格者。書入。賤臣承命出來。書入進伏。上曰。禁御兩營騎士取才。以何間爲之事。知入。賤臣出來傳命。上命退。諸臣以次退出。
정조 7년
行都承旨鄭昌順病。行左承旨閔鍾顯坐。行右承旨朴祐源坐直。左副承旨李亨元坐。右副承旨徐龍輔坐直。同副承旨李鼎揆坐。注書二員未差。假注書金孝建仕朴能源仕直。事變假注書沈銖仕。
정조 7년
以執義李東郁。持平洪聖淵。獻納申致權。正言趙公鎭趙恒鎭牌不進罷職傳旨。傳于李鼎揆曰。只推。
정조 7년
以副司果金方行文臣朔試射時牌不進禁推傳旨。傳于李鼎揆曰。分揀。
정조 7년
傳于朴祐源曰。左副承旨與廣州府尹入侍。傳于朴祐源曰。軍士房承旨入侍。
정조 7년
朴祐源。以都摠府言啓曰。副摠管沈豐之。以刑曹參判。本曹坐起晝仕出去。而逐日赴坐。煩稟未安。入番間。除草記往來之意。敢啓。傳曰。知道。
정조 7년
朴祐源。以兵曹言啓曰。宣薦內禁衛取才時。三技以上入格人單子。書入之意。敢啓。傳曰。知道。
정조 7년
李鼎揆。以刑曹言啓曰。李行有崔錫祿等。竝施一次之刑。竝只照律事。命下矣。臣等以窮覈乃已之意。昨日啓目中。已陳迷見。而今此行有等罪犯。不可以尋常冒濫治之。許多名目中。必以扈衛軍官冒稱者。雖使行有之事。只出於籲冤。聞來已不勝其心驚骨寒。況轉入於大內咫尺之地。亂擊更鼓。驚動天聽者乎。其間情跡。誠極叵測。且其潛入。必有和應指導之人。而猶未得到底窮訊。成命之下。不卽擧行。雖甚惶恐。未盡窮覈。遽先擬律。揆以獄體。恐涉失當。依前啓目。竝爲加刑。期於輸情。何如。傳曰。不可一向滯囚。嚴加照律草記。
정조 7년
李鼎揆。以義禁府言啓曰。慶尙道巨濟南海定配罪人及爲奴婢罪人別單中。巨濟府處絞罪人爣子仁得。逆律罪人儀之妻甲意。逆賊翰申妻應伊。永屬官婢罪人五德。逆賊天湜兄天有。南海縣逆賊寅濟妻彭伊。逆賊壽垣孫女孝任。逆賊鳳星孫二夢。逆賊鳳煥子莫大。處絞罪人爣子善得。逆賊弘範妾時丹女月乙郞。逆賊榮得庶姪現得。永屬爲婢罪人連伊等竝移配。而相考刑曹徒流案後。更爲分定配所草記事。命下矣。罪人仁得。全羅道康津縣古今島定配。甲意。羅州牧智島爲婢。應伊。興陽縣鹿島爲婢。五德。順天府防畓鎭永屬官婢。天有。珍島郡金甲島爲奴。彭伊。康津縣薪智島爲婢。孝任。興陽縣蛇渡鎭爲婢。二夢。興陽縣呂島爲奴。莫大。康津縣加里浦爲奴。善得。萬頃縣古群山定配。時丹。扶安縣蝟島爲婢。月乙郞。興陽縣鉢浦鎭爲婢。現得。靈光郡荏子島安置。連伊。靈巖郡於蘭鎭永屬爲婢。竝令刑曹。押送于各其配所。右罪人等。俱是島配罪人。以絶島分排。而濟州三邑及黑山秋子珍島等處。則罪人數多。故不爲磨鍊之意。敢啓。傳曰。知道。
정조 7년
李鼎揆。以刑曹言啓曰。豐川府殺獄罪人李中阿只。審理啓本覆啓判付內。獄情果如卿曹覆辭是如乎。換定元犯。不是難事。而宥妻囚夫。別無輕重乙仍于。年前審理時。但罪錄啓之道伯。不易原獄之正犯者。非無商量而然。卿等更加參考文案。三堂各出意見。從長指一稟處。以草記擧行事。判下矣。十四年久之獄事。屢經營邑査啓者。猝然換易元犯。臣等亦豈不知難重。而第以致死人胸德初覆檢案觀之。致死實因。旣懸以折項左後脇血癊。傷處又係要害。其所致命。專由於手捽足踢。明若觀火。設令兩女。犯手相鬪。致有扶執毆打之擧。而決不至於因此致死。且看證呂廷大招內。旣曰。後徵數次足踢。任弘已招內。又曰。後徵捽執頭髮。蓋胸德不過以十七歲幼兒。猝被健壯男漢。捽髮足踢。則其項頸之折傷。左脇之血癊。非由於中阿只。而專出於後徵之捽踢者。昭不可掩。且後徵。見其妻之與胸德相鬪。如有救解之心。則所當先挽其妻。以解其紛。而不此之爲。反如捽踢於他家兒女之際。少無顧惜於胸德。據此可知。臣等於此獄案。反覆參考於犯手之輕重。被傷之緊歇。則胸德致死。不可以中阿只爲始鬪而定其元犯。自當以手捽足踢之後徵。斷以首犯。故臣等昨日覆啓。已爲悉陳。而判付之下。臣等又齊會本曹。更加査閱。互相覆難。而區區愚見終無異同。惶恐敢啓。傳曰。時判堂所見。別無異同乎。與諸堂更加爛商。論理草記。
정조 7년
李鼎揆。以刑曹言啓曰。慶尙道巨濟府南海縣定配罪人別單。朴命德李仁芳。他道陸地移配。閔益謙放。金奎五移配。秉禮移配他島。奴毛音金他道陸地移配。婢宗禮移配他島。奴福己移配北關。洪乙金移配他島。大隱阿只他道邊遠移配。益童移配北邊。眞任他道邊遠移配。金後文移配濟州。金重得移配他島。奴永萬移配西邊事。命下矣。朴命德。全羅道光陽縣。李仁芳。原春道杆城郡。金奎五。咸鏡道甲山府。秉禮。全羅道康津縣古今島。奴毛音金。平安道孟山縣。婢宗禮。全羅道興陽縣蛇渡鎭。奴福己。咸鏡道鏡城府。洪乙金。全羅道羅州牧智島。大隱阿只。海南縣。益童。咸鏡道慶源府。眞任。全羅道長興府。金後文。濟州牧。金重得。珍島郡南桃浦。奴永萬。平安道碧潼郡。別定將差。嚴飭押送各其配所官。閔益謙。卽爲放送事。分付道臣之意。敢啓。傳曰。知道。
정조 7년
刑曹啓目。粘殺獄罪人鄭正龍獄事云云。依前問推。期於得情之意。分付道臣。何如。啓。死囚傅生。不須他求。檢或違式。而實因不分明。跡或未著。不詞證沒模拒。二者之中。一或有之。未可以償命論是如乎。槪此獄案。反覆參究。許多可疑之端。姑舍是。五月致斃。七月掘檢。而按骨塗墨。拈出浸入。一款斷之曰。實因被踢是如爲乎旀。脅引浦邊老人。㗖致岸上穉童。而一問再問。忽將胡叫之說。謂之以詞證俱備是如爲有則。濫此殺死之獄。實因不必懸錄。詞證不足取信。焉有如許體段乎是旀。又若孟進之招。全無頭緖。太白之言。且非目擊兺不喩。藉令被告人鄭正龍。眞有犯手之擧是良置。原其本事。不過是發忿於摘苽也。踢殺之不足。從又投諸溝中。實非常情之所出。道伯之起疑則𣎅死。儘是的確之見。由前由後。正龍減律。似不至失刑。草溪郡殺獄罪人鄭正龍。特爲減死定配之意。行會本道伯處爲良如敎。
정조 7년
待敎尹行任疏曰。伏以。臣以弱冠之齡。下品之材。猥占倖第。驟叨邇列。朝簪蘭臺之筆。夕奉尙書之硯。半載日月。渾身雨露。指導若嚴師。覆燾如慈母。恩極山海。報蔑涓埃。地是淸切。縱幸耿光之昵侍。門實寒素。每懷深淵之如臨。不自意內閣新命。又及臣身。臣手擎華誥。且驚且感。不覺五內之失守也。夫內閣之設。豈亶使然哉。應奎壁之靈宿。奉雲漢之宸編。成規則繼述於光廟。分職則取倣於宋朝。備顧問而膽依黼座。畀代撰而潤色皇猷。掌九流之祕藉。侈一條之氷銜。地望旣別。掄揀亦重。苟非學識足以範世。詞華足以動人。莫敢居之。如臣者。特一倥倥新進之妙少年耳。技蔑雕蟲。文短卞亥。顧視輩流。最居人下。而一朝輕授。傡列群仙。朱瑟俚曲。黃流瓦缶。不幸近之。臣雖欲貪一己之榮恬。四方之譏。揚揚而進。于于而處。其奈玷名器而辱淸選何哉。過福招災。猶屬私分。則哲貽累。誠非細故。冒沒祗肅。縱緣禁廬之儤直。因仍蹲據。實愧榮塗之媒進。義在必辭。言非飾讓。伏乞聖明。俯賜量察。亟改臣內閣之任。以重官方。以全微諒。不勝大願。省疏具悉。爾其勿辭察職。
정조 7년
癸卯六月二十日巳時。上御誠正閣。軍士房承旨右副承旨與廣州府尹入侍時。直提學鄭志儉。廣州府尹金宇鎭。行右承旨朴祐源。右副承旨徐龍輔。假注書金孝建。記注官金健修。記事官李祖承。以次進伏訖。上曰。廣尹以閣臣出宰外邑。體貌自別。且是保障重地。須宜謹愼。以副分憂之責也。宇鎭對曰。雖或來往京城。今當辭退天陛。誠不任戀結之忱矣。上曰。今年雨澤不均。旱乾太甚。廣州則其果如何云耶。宇鎭對曰。廣州有上中下三都。而上都則雨水浹洽。已有豐登之望。下都亦多移秧。中都最被旱災云。而似免大無矣。上曰。然則今年。亦爲穴農矣。宇鎭曰。雖以一邑觀之。其不均如此。推而知之。則八路之或豐或歉。亦不異矣。上命先退。宇鎭退出。上曰。坐直誰也。祐源曰。姑未停當矣。龍輔曰。同副似爲入直矣。志儉奏曰。抄啓製述處暑前。以律詩爲之事。有所下敎矣。書題不必列書受點。當以律詩望入啓。而以五律爲之乎。七律爲之乎。上曰。以七律爲之。志儉曰。今日受點頒布。則明日可以收券出榜。再明間。課講條問。又爲頒。布則似好矣。上曰。依此爲之。可也。上命退。諸臣以次退出。
정조 7년
癸卯六月二十日戌時。上御誠正閣。軍士房承旨入侍時。行右承旨朴祐源。假注書朴能源。記事官李祖承尹行任。以次進伏訖。上曰。朝筵說話頗多。而其中文武官疏滯擧條。關係甚重。大政迫近。注書出去。斯速書入。筵話毋遺書進。可也。賤臣承命出。仍命退。諸臣以次退出。
정조 7년
行都承旨鄭昌順坐。行左承旨閔鍾顯坐。行右承旨朴祐源坐。左副承旨未差。右副承旨徐龍輔坐。同副承旨李鼎揆坐直。注書二員未差。假注書金孝建仕朴能源仕直。事變注書沈銖仕。
정조 7년
李鼎揆啓曰。合辭方張之時。兩司無詣臺之員。事甚未安。除在外引避退待陳疏入啓外。未肅拜呈告人員。竝卽牌招。何如。傳曰。允。
정조 7년
朴祐源。以禁衛營言。禁衛營將官來言。今日本營軍兵。日次私習云矣。敢啓。傳曰。知道。
정조 7년
朴祐源。以御營廳言啓曰。御營廳將官來言。今日本廳軍兵。日次私習云矣。敢啓。傳曰。知道。
정조 7년
傳于鄭昌順曰。禮兵房承旨與下直守令入侍。
정조 7년
傳于鄭昌順曰。吏房承旨與輪對官入侍。
정조 7년
傳于鄭昌順曰。聞承宣言。修撰李頤祥疏批。尙不頒布。原疏在院中啓板云。伊時因李行有事。三司章箚迭呈之故。此批。依他批書頒之意。已有筵敎。則此疏獨未免遺漏。雖因錯聽之致。不可全然無警。當該承旨。姑先從重推考。原批答。卽爲頒布。
정조 7년
以洪儀泳島配傳旨。傳于李鼎揆曰。何必編配然後。隄防嚴乎。終涉無義。此傳旨分揀。
정조 7년
以李東埴島配傳旨。傳于李鼎揆曰。昨日允從。爲伸公議。此傳旨勿施。
정조 7년
傳于閔鍾顯曰。禮房承旨入侍。
정조 7년
以洪忠道褒貶啓本。傳于李鼎揆曰。限後貶目。雖無開坼坐起之例。此分係是限前磨勘。今日內開坼後。草記事。分付。
정조 7년
傳于李鼎揆曰。此等易知之事。尙不知格例。承旨之事。使之替行。寧有如許事體。近來政院事皆如此。坐直承旨遞差。
정조 7년
傳于李鼎揆曰。左副承旨入侍。
정조 7년
朴祐源。以兵曹言啓曰。本曹佐郞金啓洛。身病猝重。勢難察任。屢度呈狀乞遞。宿衛重地。不可久曠。今姑改差。何如。傳曰。允。
정조 7년
李鼎揆。以兵曹言啓曰。今六月二十一日。武臣賓廳講書時。御營廳哨官李頤章。摠戎廳哨官秦渭發。通鑑第一卷不通。依定式竝推考警責。何如。傳曰。允。
정조 7년
李鼎揆。以刑曹言啓曰。因罪人李行有崔錫祿。竝加刑輸情事草記。不可一向滯囚。嚴加照律草記事。命下矣。取考律文。則大明律宮殿門擅入條有曰。擅入宮殿門者。杖六十徒一年。同律訴訟條有曰。擅入午門。叫訴冤枉者。杖一百充軍。人戶以籍爲定條有曰。若詐稱各衛軍人者。杖一百邊遠充軍。大典罪犯准計條有曰。邊遠充軍者。准杖一百流三千里。詐敎誘人犯法條有曰。設計用言敎誘人犯法者。與犯人同罪。名例云。二罪以上俱發。以重者論。竝依此律從重論。李行有慶尙道機張縣。崔錫祿咸鏡道三水府。各杖一百流三千里定配。而各別嚴後。卽爲押送之意。敢啓。傳曰。知道。
정조 7년
義禁府啓目。慶尙前水使金海柱原情云云。傳旨問目內辭緣。泛稱遲晩。所當請刑是白乎矣。曾經閫帥。勿爲請刑。旣有先朝受敎。議處。何如。啓。傳曰。依允。
정조 7년
大提學黃景疏曰。伏以。臣頃陳誠懇。乞解文衡。伏奉聖答。不賜矜允。臣誠惶慙。不知所措。臣往者復叨文衡。昧冒承命。而大禮旣成之後。一日不可居此職者。較然明矣。臣伏見殿下臨朝。凡群臣有情勢者。靡不曲諒解其職。以伸其義。獨於臣不垂照察。臣不勝抑鬱之至。臣旣有自來情勢。則歲月雖已䆮久。而私義卒不可伸。臣之當解文衡者一也。自國家始置耆社。凡列卿之年七十者。不授之刑獄之官。不畀之宿衛之任。不縻之辭命之職。所以示優老之意也。故大提學李鼎輔。年七十一。復授文衡。鼎輔上章而固辭之。先大王爲解文衡以安之。甚盛德也。若臣則狗馬之齒。已七十有六。而尙叨三館之長。不得許免。豈不爲薦紳所笑乎。臣之當解文衡者二也。臣本駑鈍於文字。不能敏給。及旣老。精神漸衰。雖尋常數行文字。動費氣力。況館閣應之作。非八十垂死之臣。所可能也。故大提學文淸公南有容。年躋七十。絶筆而不作文辭。謂人曰年旣告老。則文辭亦可休也。豈非以思慮已耄。不可以强作文字也哉。今臣之年。比有容絶筆之歲加老矣。臣之當解文衡者三也。伏惟殿下。察臣篤老。諒臣私義。特解臣所叨文衡。以安微分。不勝幸甚。臣無任屛營祈懇之至。謹昧死以聞。答曰。省疏具悉。古有八十秉文柄者。疏辭過矣。卿其勿辭行公。
정조 7년
知事洪樂命疏曰。伏以。天佑發祥。徽號加上於殿宮。運際篤慶。縟儀載擧於法庭。聖孝冞光。群情胥說。臣旣廢疾。末由參班。擬伏闕外。粗效微忱。擔曳寸進。纔及半程。風眩暴作。顚仆路次。昏痛半日。狼狽而歸。歡忭之悃莫伸。臣子之分都虧。恨結旣深。惶懍彌切。奄奄殘生。不如死之久矣。仍念臣狗馬之疾。月異而歲不同。本症之外。危兆錯出。自冬徂春。痰肆虐。腰腿以下。化爲異物。運用不得。痛癢不省。加之以心膈跳動。虛暈闖發。疑懼無端。出入人鬼。病狀如此。遑遑度日。未暇披瀝。申暴至懇。而實恐一朝溘然。呑不復宣。玆又敢力疾乞骸。冀恩許於一縷未泯之前。人情到此。寧不悲憫。凡爲人臣者。病不能趨命。則犯逋慢之罪。或强出而冒膺。則有尸竊之恥。逋慢則喪爲臣之分。尸竊則乖事君之義。故自古引疾而必退者。蓋欲其安分而盡義也。顧臣賦氣虛脆。夙嬰奇疾。而三十年來。馳逐名利。得喪交變。憂樂橫生。勞心勞形。宿症層劇。貪戀徊徨。當止不止。及夫衰頹愈益。沈痼床笫之間。作一粥飯尸耳。然後不得已而回頭住脚。追理前愆。怳然若昏夢之初醒。喪分乖義。無往非罪。知懼知恥。如窮無歸。臣雖欲不退。其可得乎。抑又思之。臣若不退。非逋慢則尸竊耳。其所以墜王綱曠天工。而壞損於治理者。非細事也。臣若一退。則不徒免逋慢而安分而已。安分則王綱由是而無墜矣。不徒免尸竊而盡義而已。盡義則天工由是而無曠矣。其有補於聖化也。果如何哉。昔宋臣趙景緯。乞於赤城桐栢之間。採藥著書。庶幾有補後學。使病廢之身。不爲無用於聖世。其惓惓之意。可挹於千載之下矣。其所謂採藥著書。非臣所敢知然。而彼則以病廢之身。自力於德學。欲有用於聖世。臣則以病廢之身。自勉於義分。願有補於聖化。其事雖殊。其意奚異哉。此尤臣冒死瀆擾而不能已者也。噫。臣固癃殘。理難久長。矧今轉輾增劇。朝不慮夕。則餘生能復幾時。惟我聖明。其仁如天。其慈如父。將使臣安分盡義於餘生。而有補聖化。得以含笑而入地乎。將使臣喪分乖義於餘生。而壞損治理。終爲不瞑之鬼乎。且臣西樞之叨。亦已閱歲。是雖閒局。豈爲臣養病而虛設哉。伏願殿下。哀之憐之。亟命有司鐫削臣所帶樞銜。仍許臣依願致仕。俾得以優游自靖。安意而就盡。則結草之報。猶屬歇後。欲報之德。昊天罔極而已。答曰。省疏具悉。許施非難。槪不欲捨卿。卿其勿辭。俟少間上來行公。
정조 7년
副校理林道浩。修撰沈基泰等。伏以。行大司憲李𡊠。以臣於見職。豈有一分堪承之望。而懲討義重。冒沒登筵矣。俄以官方變通事。詢及諸備堂。而臣體例生疎。徑先離席。且於傳啓之際。易次進前。致勤問備。滿心慙恧。靡所容措。其何敢一刻晏然於臺次乎。引嫌而退。一時做錯。其何過嫌。不可以此輕遞言官。請大司憲李𡊠出仕。答曰。省箚具悉。處置事。依施。
정조 7년
副提學趙尙鎭。副應敎趙興鎭。校理李太亨鄭在信。副校理李泰永林道浩。修撰洪文泳吳泰賢。副修撰李集斗沈基泰等。伏以。卽伏見傳敎下者。有洪儀泳李東埴島配傳旨分揀勿施之命。臣等相顧愕眙。繼之以憂歎也。噫。儀泳卽劇逆之至親。東埴乃賊魁之族黨。而冒占科第。自同平人。物情之駭惋。方來之憂虞。庸有旣乎。惟彼兩司之論啓。可見一世之公議。昨日允從。少伸輿憤。而纔已經宿。遽命還寢。臣等非不知我聖上涵容之德言。而第伏念此等凶醜之類。竟逭邦憲。無所懲畏。則隄防由此而壞墜。紀綱由此而凌夷。將使逆孽凶種。益無忌憚之意。反生覬覦之望。思之及此。寧不寒心。臣等職在論思。有不敢泯默。相率齊籲。冒犯瀆擾。伏願聖上。亟加三思。收還成命。仍令發配。俾存大防焉。答曰。省箚具悉。俄因承宣覆難之言。已有筵敎。爾等似或聞知。所請不允。
정조 7년
司諫李福徽疏曰。伏以。臣性本庸愚。識又昏謬。初何嘗彷彿於淸朝言議之職。而月前除命。政在大論方張之日。又値雜科開場之時。義分是懼。不暇他顧。冒沒出肅。黽勉進參。卽地顚沛。固所自知。果於伊時洪儀泳李東埴事出。而臣茫昧不察。初未開喙。致有堂箚論列。聲罪狼藉。雖因聖度天大。罰止譴削。而揆以邦憲。鈇鉞猶輕。不意恩宥。遽降於杜門訟愆之中。薇垣新命。踵下於往省先壠之際。仍有馹召之命。臣誠惝怳震越。莫省攸措。當今聖明在上。才賢林立。顧何取於譾劣無似。罪著溺職之人。而復授臺閣之重任。若是無難也哉。諭限已迫。雖不敢偃處鄕閭。章皇登途。來伏私次。而顧臣情勢如右。臺端一步。便成鐵限。玆不得不冒死陳籲於慈覆之下。伏乞聖明。亟降威罰。以昭法紀。以安賤分。不勝幸甚。臣於引義之章。不宜贅及他說。而竊有區區杞國之憂。敢此附陳。惟聖明察之。朱夫子詩曰。憂國願年豐。旨哉言乎。年豐則生民安樂。享有太平。饑饉則甚至於患難隨之。此有國之所同然也。昨年三道設賑。而幸賴我聖上至誠賙捄。無一民捐瘠。以饑饉之歲。而保太平之樂。八路頌戴。與天無極。第今旱氣太甚。凄風連日。今年穡事。不能無荐饑之慮。然則方來接濟之策。將何以區劃乎。大抵年來弊瘼。莫急於錢荒一款。因此八路嗷嗷。生理蕭索。非但歲歉穀貴而然矣。臣聞內而軍門。外而營邑。卽錢貨之源。而放債嚴禁之後。中外錢貨。不得流行。又各軍門各營門。逐歲別備。一竝藏留。錢則有限。蓄之無節。府庫可謂充物。而民間之匱竭甚則飢寒必至。飢寒至則死亡必繼。雖死不變。良士猶難。鄙諺曰。三日飢而不生盜心者無之。言念其情。豈不悲哉。此誠京外之通患也。又因懲債令嚴也。故富民輩。雖有若干錢貨。懲於不還。抵死牢拒。無告窮民。荒年饑歲。上不得公貨。下不得私債。多口繼餬。固不可論。而身役也戶役也還上也租稅也。皆有期限。鞭扑日急。當此之時。容措無策。賣田鬻宅。或至於妻子不相保。徐究其由。未必非錢荒攸致也。此則外邑民情也。一自都賣法嚴之後。鄕民都民。竝受其害。雖魚草果蔬之微。皆有都賣。價直十錢者都賣。以五錢取之。以二十錢鬻之。中間十錢之利。都歸都賣。而賣者旣失半。買者又添倍價。以是之故。小民之賣者買者。莫不嗟怨。又或有潛相買賣者。則謂之亂廛。謂之禁亂。箠楚狼藉。囚繫累日。甚至有從中白奪。或自官屬公。鄕外殘民。告訴無處。彷徨道路。涕泣而歸。瞻聆所及。誠極哀矜。都下之百物踊貴。職由於是。無論士庶。涯活無計。不能留接。破産下鄕者。比比有之。此則都民之憂也。臣竊以爲。無論內外。凡係公貨。一竝從長變通。使之流行不息。又稍寬徵債之法。法理當捧者。使之一一徵給。以開其私債相資之路。又罷都賈之法。使殘民得免愁苦之患。則雖有年事饑饉之災。庶或爲一分救活之路。驟聞此說。雖若小事。未必不爲民憂國計之一大關也。伏願聖明。毋以人微而廢其言。則匪臣之幸。生民之幸。答曰。省疏具悉。爾疏所陳。出於爲民弊。許令廟堂。劃卽從長稟處。爾其勿辭。從速察職。